
Nyhedsbrev -3. august 2026
Tilbud til demensramte borgere og deres pårørende
Håber alle nyder vores dejlige sommer. Stadig meget tilbage af den.

· Fællessang i Vordingborg kirke for demensramte borgere og deres pårørende
Hver den første onsdag i måneden kl. 10.00.
Første gang 5. august - 2. september - 7. oktober - 4. november – 2. december 2026 
Vi synger sammen og bliver lidt klogere på sangene fra Højskolesangbogen, inden vi synger dem. 
Det er et tilbud, der styrker hukommelsen, skaber nærvær og vækker gode minder gennem fællessang.
Fællessangen ledes af organist Martin Valsted, gymnastikinstruktør Dorte Sandbirk og sogne- og demenspræst Lisbeth Sinnet Froholdt. 
Efter fællessangen, der varer en times tid, trakteres der med kage og kaffe i kirkens caféhjørne.
Tilmelding ikke nødvendig. Mød bare op.
Gratis.
· Oplæsning af H.C. Andersens eventyr i den originale udgave og i en moderne version inspireret af H.C Andersen.
I Vordingborg Kirke
En ny bog – ”H.C. Andersen inspirerer – også i dag” udkommer 12. september på Gyldne dage i Præstø. Men nu er det muligt at få en prøvesmagning: 
Onsdag den 19. august kl. 10 i Vordingborg Kirke, hvor forfatter Lone Rytsel vil læse 2 eventyr op af både den originale udgave og en nutidig udgave. ”Det er ganske vist” og ”Prinsessen på ærten”.
Tilmelding ikke nødvendig. Mød bare op.
Efter oplæsningen, der var en halv times tid, trakteres der med kaffe og kage i Kirkens cafehjørne. 

·  En snak om fælles livshistorier for demensramte borgere og deres pårørende.
DGI-huset Solbakkevej 42 i Vordingborg. Tirsdag den 11. august 2026 kl. 13.00-15.00 
Forfatter Lone Rytsel, der i 2024 har skrevet en lille bog med en fælles livshistorie om hende og hendes mands samliv i mere end 60 år, vil indlede og fortælle, hvilken glæde det giver hende og hendes mand, og viser hvor let det er at komme i gang.
Det bliver muligt at sætte vores liv i perspektiv, når vi husker noget fra vores barndom, ungdom og voksenliv, før hukommelsen måske er blevet lidt drilagtig.
Vi kan fortælle ud fra billeder og oplæg, og for nogle vil det også være muligt at skrive lidt. Det behøver heller ikke være en bog, men måske en lille notesbog med fortællinger, lidt billeder eller tegninger eller udklip fra ugeblade. 
Der vil være kaffe, te og kage fra cafeen i DGI-huset i Vordingborg og prisen er: 100 kr. pr. deltager. Alle kan være med.
Tilmelding senest søndag den 9. august 2026 på lone@lonerytsel.dk. Eller tlf. 40426294. 

· Foredrag: At være sammen, når demens forandrer livet
Tirsdag den 3. november 2026 holder Gitte Mørch Rasmussen foredrag. Hun er socialpædagog, Licensed Marte Meo Supervisor, forfatter og menneskeaktivist.
Det foregår – kl. 15.30-17.30 – på Vordingborg bibliotek - Sydhavnsvej 6, 4760 Vordingborg.
Pris: 95 kr. - Mobile-pay   8471AF.
Tilmelding og betaling senest 25. oktober på tlf. 40426294 eller på mail lone@lonerytsel.dk – 
Når demens bliver en del af livet, så forandrer livet sig. Ikke kun for den, der får diagnosen, men også for familie, venner og fagpersoner.
I dette foredrag tager Gitte Mørch Henriksen dig med ind i de små øjeblikke mellem mennesker, hvor tryghed, trivsel og livskvalitet skabes.
Gitte har arbejdet med mennesker i mere end tre årtier og har analyseret tusindvis af filmoptagelser af samspil fra hverdagen. Med det afsæt fortæller hun om, hvordan vi kan skabe forbindelse til mennesker, der lever med demens, også når sproget, hukommelsen og orienteringen i verden forandres.
Foredraget handler om nærvær, relationer og menneskelighed. Om hvorfor mennesker med demens har brug for, at vi sænker tempoet, bliver tydeligere og hjælper dem med at finde tilbage til sig selv og det nuværende øjeblik.
Du får viden, konkrete handlemuligheder og forhåbentlig en fornyet tro på, at det stadig er muligt at skabe gode og meningsfulde liv, når demens bliver en del af livet.
Gitte har gennem mere end 30 år arbejdet med mennesker og relationer og har særligt beskæftiget sig med demensområdet, socialområdet og børneområdet. Gennem sit arbejde med filmoptagelser af hverdagens samspil har hun analyseret tusindvis af møder mellem mennesker og arbejder med at omsætte denne viden til praksis, der styrker trivsel, samarbejde og livskvalitet.
Gitte arbejder med begrebet HjertePligt og insisterer på, at HjertePligt skal på livets skoleskema, fordi menneskelige forbindelser ikke længere kan tages for givet i en travlhedskultur, hvor mange mister kontakten til både sig selv og hinanden. Hun arbejder for at styrke de små mødeøjeblikke, hvor mennesker føler sig mødt, set, hørt og forstået og hvor mere væredygtighed kan vokse frem. For vi skal kunne være sammen, før vi kan bære sammen.



 VORDINGBORG GYMNASTIKFORENING TILBYDER 
HJERNEGYMNASTIK, BALANCE- OG STYRKETRÆNING 
Tirsdag kl. 11:00-12:00 og torsdag kl.11:00-12:00 
i DGI-Huset Solbakkevej 42 
Det koster 500 kr. for en hel sæson, som er fra 1/9 til 30/6.
Det er hensyntagende træning, hvor der lægges vægt på en masse hjernegymnastik med sjove øvelser. Derudover trænes der balance og styrke for at holde hele kroppen i gang. 
Der er 3 instruktører tilknyttet holdet, så der er mulighed for at tilbyde individuel træning. 
Der vil stå en instruktør i forhallen som viser vej til træningslokalet for nye deltagere. 
Efter træning vil der være gratis kaffe til deltagere og pårørende. 
· • Har du svært ved at huske, hvor du har lagt dine ting? 
· • Knager det i ryggen, når du står op om morgenen? 
· • Eller kniber det lidt med balancen? 
· • Så kan hensyntagende træning måske gøre en forskel for dig. 
Man er velkommen til at prøve 1 time inden tilmelding, og man kan tilmelde sig, hvornår man har lyst. 
Yderligere info: Kontakt Dorte Sandbirk på telefon 27102012.




Pårørendetilbud med sognepræst Lisbeth Sinnet Froholdt
(kopi fra Vordingborg kommunes hjemmeside)
Dette er et tilbud for dig, der er pårørende til en nær, der har demens.
I gruppen lytter vi til hinanden og taler sammen, både på tomandshånd og i gruppe.
Vi taler om erfaringer og oplevelser, som I bringer med. Gruppen hjælper hinanden gennem samtaler, der løsner op for den sorg og afmagt, som du står i.  
Du vil opleve en gruppe med genkendelse og forståelse for din situation. Alle står i det samme, og det er en hjælp i sig selv. Det vil derigennem blive lettere for dig, at håndtere de situationer, som du står i til hverdag.
Der er to pårørendegrupper at vælge mellem:

· Pårørendegruppen i Stensved
mødes den sidste tirsdag i hver måned – i tidsrummet 13.30-15.00
Adresse: Sognegården, Vestenbækvej 2, 4773 Stensved.
Efter sommerferien mødes vi den sidste onsdag i hver måned – i tidsrummet 13.30-15.00. 
Næste gang onsdag den 26. august 2026.

Denne gruppe ledes af sognepræst Lisbeth Sinnet Froholdt.

· Pårørendegruppen i Stege
mødes den 3. tirsdag i måneden i tidsrummet kl. 16.00-17.30
Adresse: Ældresagens lokaler, Peblingerende 7, 4780 Stege.

Denne gruppe ledes af sognepræst Lisbeth Sinnet Froholdt
Tilmelding: Inden du starter i gruppen, skal du kontakte sognepræst Lisbeth Sinnet Froholdt 
tlf. 40 35 17 51 eller mail lsf@km.dk.
 
· Undervisning for pårørende i efteråret 2026
med demenskoordinator Lotte Søbjerg Høyem

Undervisningen foregår kl. 16.00-18.30 i det store mødelokale på Skovbo i Langebæk på følgende datoer: 22.9, 29.9, 6.10, 20.10, 27.10, og 3.11
Tilmelding: Lotte Søbjerg Høyem - lghm@vordingborg.dk

Samværscafe for borgere med demens og pårørende - med Ældre Sagen
(kopi fra Vordingborg kommunes hjemmeside)
Det tilbud er for borgere med demens og deres pårørende, hvor du kan komme og hygge dig med ligestillede.
Samværscafeen giver blandt andet mulighed for, via fællesskabet, at skabe glæde og bevare en god og aktiv hverdag, samt danne relationer og netværk.
Samværscafeen tilbyder forskellige aktiviteter f.eks. hyggeligt samvær, gåture, sang, spil og udflugter.
· Samværscafe i Stege
åben den første tirsdag i hver måned 15.30-17.30
Adresse: Ældre Sagens Hus, Peblingerende 7, 4780 Stege
Tilmelding er ikke nødvendigt.
Kontaktpersoner: Elisabeth Øie Eriksson, tlf.: 51 81 50 04; 
Lena Henriksen tlf.: 52 38 36 36;   
 Marianne Fyrst Rasmussen tlf. 20 92 81 13
· Samværscafe i Stensved
åben den første torsdag i hver måned kl.14.00-16.00
Adresse: Sognegården, Vestenbækvej 2, bygning 4A, 4773 Stensved
Tilmelding til Lene Carlsen, tlf.: 61 77 67 93 -  Næste gang torsdag 1. oktober 2026, kl. 14:00 - 16:00
· Demenskor 
Som noget NYT, ser det ud til, at der kan blive mulighed for et demenskor fra efteråret. HUSK at lægge mærke til næste nyhedsbrev.

· Gudstjenester for demensramte og deres pårørende - NYT
Med organist Martin Valsted og sogne- og demenspræst Lisbeth Sinnet Froholdt. 
· Høstgudstjeneste tirsdag den 22. september 2026 kl. 10.00
· Julegudstjeneste tirsdag den 15. december 2026 kl.10.00

